CELEX: 32016D0979
Language: et
Date: 2016-05-20 00:00:00
Title: Nõukogu otsus (EL) 2016/979, 20. mai 2016, mis käsitleb Horvaatia ühinemist tolliasutuste vastastikuse abi ja koostöö konventsiooniga, mis on koostatud Euroopa Liidu lepingu artikli K.3 alusel

18.6.2016   
            
            
               ET
            
            
               Euroopa Liidu Teataja
            
            
               L 161/35
            
         NÕUKOGU OTSUS (EL) 2016/979,
   20. mai 2016,
   mis käsitleb Horvaatia ühinemist tolliasutuste vastastikuse abi ja koostöö konventsiooniga, mis on koostatud Euroopa Liidu lepingu artikli K.3 alusel
   EUROOPA LIIDU NÕUKOGU,
   võttes arvesse Euroopa Liidu lepingut,
   võttes arvesse Horvaatia ühinemisakti, eriti selle artikli 3 lõikeid 4 ja 5,
   võttes arvesse Euroopa Komisjoni soovitust,
   võttes arvesse Euroopa Parlamendi arvamust (1)
   
   ning arvestades järgmist:
   
               (1)
            
            
               Euroopa Liidu lepingu artikli K.3 alusel koostatud tolliasutuste vastastikuse abi ja koostöö konventsioon (2) (edaspidi „konventsioon“) allkirjastati 18. detsembril 1997 Brüsselis. See jõustub 90. päeval pärast seda, kui viimasena konventsiooni vastuvõtmiseks vajalikud põhiseaduslikud menetlused lõpule viinud riik, mis on Euroopa Liidu liikmesriik ajal, mil võeti vastu nõukogu akt, millega konventsioon koostati, on teatanud asjaomaste formaalsuste lõpuleviimisest.
            
         
               (2)
            
            
               Vastavalt konventsiooni artikli 32 lõikele 4 võib iga liikmesriik konventsiooni artikli 32 lõikes 2 osutatud teatise esitamise teel kuni konventsiooni jõustumiseni või hiljem deklareerida, et kõnealust konventsiooni kohaldatakse tema suhetele samasuguse deklaratsiooni esitanud liikmesriikidega.
            
         
               (3)
            
            
               Horvaatia ühinemisakti (edaspidi „ühinemisakt“) artikli 3 lõikes 4 on sätestatud, et Horvaatia ühineb ühinemisakti I lisas loetletud konventsioonide ja protokollidega. Kõnealuste konventsioonide ja protokollide hulka kuulub muu hulgas konventsioon. Need konventsioonid ja protokollid jõustuvad Horvaatia suhtes nõukogu määratud kuupäeval.
            
         
               (4)
            
            
               Kooskõlas ühinemisakti artikli 3 lõikega 5 otsustab nõukogu vajalike kohanduste üle, mis tulenevad Horvaatia ühinemisest ühinemisakti I lisas loetletud konventsioonide ja protokollidega,
            
         ON VASTU VÕTNUD KÄESOLEVA OTSUSE:
   Artikkel 1
   Konventsioon jõustub Horvaatia suhtes selle kuu esimesel päeval, mis järgneb käesoleva otsuse avaldamise kuupäevale.
   Artikkel 2
   Konventsiooni horvaadikeelne tekst (3) on autentne samadel tingimustel kui konventsiooni tekstid muudes keeltes.
   Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 20. mai 2016
      
         
            Nõukogu nimel
         
         
            eesistuja
         
         K. H. D. M. DIJKHOFF
      
   
   
      (1)  28. aprilli 2016. aasta arvamus (Euroopa Liidu Teatajas seni avaldamata).
   
      (2)  EÜT C 24, 23.1.1998, lk 2.
   
      (3)  Horvaadikeelne tekst on avaldatud Euroopa Liidu Teataja eriväljaandes (peatükk 19, köide 14, lk 156).